LHกำไรพุ่งปันผล10สต.สวนSPALI
LH ไม่ทำนักลงทุนผิดหวัง ไตรมาส 3 กำไรพุ่ง 66% แจกปันผล 10 สตางค์ สวนทาง SPALI
14 พ.ย. 2555

LH ไม่ทำนักลงทุนผิดหวัง ไตรมาส 3 กำไรพุ่ง 66% แจกปันผล 10 สตางค์ สวนทาง SPALI
นายอดิศร ธนนันท์นราพูล กรรมการบริษัท แลนด์ แอนด์ เฮ้าส์ (LH) เปิดเผยว่า บริษัทและบริษัทย่อยมีกำไรสุทธิงวดไตรมาส 3 จำนวน 1,508.01 ล้านบาท เพิ่มขึ้น 66.59% จากงวดเดียวกันของปีก่อน ที่มีกำไรสุทธิ 905.21 ล้านบาท หรือเพิ่มขึ้น 602.80 ล้านบาท ทั้งนี้เป็นผลมาจากรายได้จากการขายเพิ่มขึ้น 28.26% โดยมีรายได้ 6,277.41 ล้านบาท จากปีก่อนอยู่ที่ 4,893.95 ล้านบาท 
ขณะที่อัตรากำไรขั้นต้นปรับตัวดีขึ้น โดยเพิ่มขึ้นจาก 32.56% เป็น 35.15% เพิ่มขึ้น 2.59% ทำให้มีกำไรขั้นต้นเพิ่มขึ้นจำนวน 612.96 ล้านบาท คณะกรรมการอนุมัติปันผลหุ้นละ 0.10 บาท โดยจากผลงานระหว่าง 1 ก.ค.30 ก.ย. 2555
สวนทางบริษัท ศุภาลัย (SPALI) ที่นางวารุณี ลภิธนานุวัฒน์ ผู้ช่วยกรรมการผู้จัดการอาวุโสสายงานการเงินและบัญชี แจ้งว่า ผลการดำเนินงานงวดไตรมาส 3 ปีนี้ มีกำไรสุทธิ 564 ล้านบาท หรือหุ้นละ 0.32 บาท ลดลง 13% จากช่วงเดียวกันของปีก่อน ส่งผลให้กำไรงวด 9 เดือนแรกปีนี้ 1,076 ล้านบาท หรือหุ้นละ 0.63 บาท ลดลง 48% จากช่วงเดียวกันของปีก่อน